Beszámoló

Tisztelt Képviselők,

Az alábbiakban a kommunikációs biztosi beszámolómat olvashatjátok az elmúlt időszakról.

1. Ehök, Karrierközpont

Áprilisban kari kapcsolattartóként részt vettem két Karrierközpontos megbeszélésen. A Kkp jelenlegi legfőbb témája a napokban megrendezésre került Állásbörze volt, ezzel kapcsolatban végeztem feladatokat is („többlépcsős, célzott” kampányban való részvétel – plakátok, szórólapok, népszerűsítés). Április 27-én az EHÖK Kommunikációs referense által szervezett OMHV megbeszélésen vettem részt. Már a korábbi vezetőképzőn felvetettem annak lehetőségét, hogy az idei (hallgatókat célzó) kampány mellett valamilyen módon az oktatókat is tekintsük célcsoportnak. Jelenleg folyamatban van egy kiadvány szerkesztése, mely tartalmazza a legfőbb tudnivalókat az OMHV célját, hasznosságát, lehetőségeit illetően, melyet szeretnénk eljuttatni az előadókhoz. Előkészítettük továbbá a következő kampányt, melynek végső koncepciója: olyan plakátok készítése (többféle), melyek érdekes tényeket tartalmaznak a környező országok hasonló téren elért eredményeiről.

1. Célzott kari tevékenység

Elkészültek és immáron a „lágymányosi campus díszei” a hallgatói irodák új informális/design elemei (nyitva tartás, nyitva-zárva, stb.) feliratok, valamint az északi épületben található faliújságok felső feliratai (külügy, szociális, tanulmányi, elte ttk hök). A terveket Habai Dániel készítette, szeretném a további TTK HÖK-ös megjelenésben majd ugyanezt a designt alkalmazni, az egységességet, tudatosságot erősítendő. A képviselőválasztás választási (!) kampányának koordinálásában a választási bizottsággal közösen működtem. Plakátot terveztünk (kivitelező: Habai Dániel), ezeket A/4-es méretben elkészítettük, majd további plakátokat készítettünk A/3-as méretben (Bogsch Ildi). Tervezek továbbá egy 3. Lépcsőt is a kampányban, a „választási finish” végére időzítve (ez újabb plakátokat jelent). Az első html alapú hírlevelünket kedden a KGY alatt tervezzük kiküldeni, ezúton kérem, hogy a hirdetnivalókat legkésőbb megelőző hétfő délután 16 óráig juttassátok el hozzám.

Köszönöm, hogy elolvastátok a beszámolómat!

Láng Teodóra

ELTE TTK HÖK – Kommunikációs referens